- ร่าง -ประกาศคณะกรรมการกํากับตลาดทุนที่ ทน. 15/2562เรื่อง หลักเกณฑ์ เงื่อนไข และวิธีการชําระบัญชีของกองทุนรวม(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 และมาตรา 130 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้ยกเลิก (1) ประกาศคณะกรรมการกํากับตลาดทุน ที่ ทน. 76/2552 เรื่อง หลักเกณฑ์ เงื่อนไข และวิธีการชําระบัญชีของกองทุนรวม ลงวันที่ 3 สิงหาคม พ.ศ. 2552 (2) ประกาศคณะกรรมการกํากับตลาดทุน ที่ ทน. 34/2553 เรื่อง หลักเกณฑ์ เงื่อนไข และวิธีการชําระบัญชีของกองทุนรวม (ฉบับที่ 2) ลงวันที่ 10 สิงหาคม พ.ศ. 2553 (3) ประกาศคณะกรรมการกํากับตลาดทุน ที่ ทน. 35/2558 เรื่อง หลักเกณฑ์ เงื่อนไข และวิธีการชําระบัญชีของกองทุนรวม (ฉบับที่ 3) ลงวันที่ 10 กรกฎาคม พ.ศ. 2558 (4) ประกาศคณะกรรมการกํากับตลาดทุน ที่ ทน. 50/2561 เรื่อง หลักเกณฑ์ เงื่อนไข และวิธีการชําระบัญชีของกองทุนรวม (ฉบับที่ 4 ) ลงวันที่ 14 สิงหาคม พ.ศ. 2561ข้อ 2 ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "ผู้ถือหน่วยลงทุน"( หมายความว่า ผู้ถือหน่วยลงทุนที่มีชื่อปรากฏในทะเบียนผู้ถือหน่วยลงทุน ณ วันเลิกกองทุนรวม หรือผู้รับโอนกรรมสิทธิ์หรือสิทธิเรียกร้องในหน่วยลงทุนจากผู้ถือหน่วยลงทุนที่มีชื่อปรากฏในทะเบียนผู้ถือหน่วยลงทุน ณ วันเลิกกองทุนรวม แล้วแต่กรณีซึ่งผู้ชําระบัญชีได้ตรวจสอบหลักฐานการโอนแล้วว่าชอบด้วยกฎหมาย "วันทําการ" หมายความว่า วันเปิดทําการตามปกติของบริษัทจัดการ"เจ้าหนี้" หมายความว่า เจ้าหนี้ซึ่งมีชื่อปรากฏในบัญชีหรือเอกสารหลักฐานของกองทุนรวม "ลูกหนี้" หมายความว่า ลูกหนี้ซึ่งมีชื่อปรากฏในบัญชีหรือเอกสารหลักฐานของกองทุนรวมข้อ 3 ประกาศนี้มิให้นํามาใช้บังคับกับกองทุนรวมที่มีประกาศคณะกรรมการกํากับตลาดทุน กําหนดหลักเกณฑ์ เงื่อนไข และวิธีการชําระบัญชีของกองทุนรวมนั้นไว้เป็นการเฉพาะแล้วข้อ 4 บริษัทจัดการอาจทําหน้าที่ชําระบัญชีกองทุนรวมใดภายใต้การจัดการของบริษัทจัดการนั้นได้ หรือจะแต่งตั้งบุคคลที่ได้รับความเห็นชอบจากสํานักงานเป็นผู้ชําระบัญชีของกองทุนรวมก็ได้ ทั้งนี้ ตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ชําระบัญชีของกองทุนรวมข้อ 5 เมื่อบริษัทจัดการได้แต่งตั้งผู้ชําระบัญชีแล้ว ให้บริษัทจัดการดําเนินการดังต่อไปนี้(1) ส่งมอบบัญชีและเอกสารหลักฐานต่าง ๆ ของกองทุนรวมที่ผ่านการรับรองโดยบริษัทจัดการนั้น รวมทั้งดําเนินการให้ผู้ดูแลผลประโยชน์ของกองทุนรวมส่งมอบบัญชีและเอกสารหลักฐานต่าง ๆ ของกองทุนรวมให้แก่ผู้ชําระบัญชีภายใน 5 วันทําการนับแต่วันเลิกกองทุนรวม (2) ส่งมอบงบการเงินของกองทุนรวม ณ วันเลิกกองทุนรวมที่ผ่านการตรวจสอบและแสดงความเห็นจากผู้สอบบัญชีของกองทุนรวมและผ่านการรับรองโดยบริษัทจัดการนั้นให้แก่ผู้ชําระบัญชีภายใน 15 วันทําการนับแต่วันเลิกกองทุนรวม เว้นแต่กรณีที่เป็นกองทุนรวมอสังหาริมทรัพย์ให้บริษัทจัดการดําเนินการดังกล่าวภายใน 30 วันทําการนับแต่วันเลิกกองทุนรวม ในกรณีที่มีเหตุจําเป็นและสมควร สํานักงานอาจพิจารณาผ่อนผันกําหนดเวลาการปฏิบัติตามวรรคหนึ่งได้ข้อ 6 ให้ผู้ชําระบัญชีมีอํานาจและหน้าที่ดังต่อไปนี้(1) เก็บรวบรวมและตรวจรับทรัพย์สินของกองทุนรวมหรือที่กองทุนรวมมีสิทธิจะได้รับจากบุคคลอื่น(1/1)( สอบทานและดําเนินการที่จําเป็นเพื่อให้รายชื่อผู้ถือหน่วยลงทุนถูกต้อง ครบถ้วน และเป็นปัจจุบันตามความเป็นจริง(2) จําหน่ายทรัพย์สินของกองทุนรวมเพื่อรวบรวมเป็นเงินสด เงินฝากธนาคารหรือตั๋วสัญญาใช้เงินที่ออกโดยธนาคารพาณิชย์หรือบริษัทเงินทุน(3) ชําระหนี้ในนามกองทุนรวม และชําระค่าธรรมเนียม ค่าภาระติดพันเงินค่าตอบแทนในการชําระบัญชี รวมทั้งค่าใช้จ่ายอื่นซึ่งต้องเสียในการชําระบัญชีของกองทุนรวมการชําระค่าธรรมเนียม ค่าภาระติดพัน และค่าใช้จ่ายอื่นซึ่งต้องเสียในการชําระบัญชีของกองทุนรวมตาม (3) วรรคหนึ่ง ให้ชําระก่อนการชําระหนี้รายอื่น(4) แบ่งและจัดส่งเงินหรือทรัพย์สินที่เหลืออยู่ภายหลังดําเนินการตาม (3) ให้แก่ผู้ถือหน่วยลงทุน(5) ดําเนินการวางทรัพย์ให้กับเจ้าหนี้หรือผู้ถือหน่วยลงทุนทุกรายที่ยังไม่ได้รับชําระหนี้ หรือไม่ยื่นเช็คแก่ธนาคารเพื่อให้ใช้เงินตามเช็คที่ได้รับ(5/1)( เปิดเผยรายงานและความคืบหน้าในการชําระบัญชีให้ผู้ถือหน่วยลงทุนทราบ (6) จดทะเบียนเลิกกองทุนรวมกับสํานักงาน(7) ดําเนินการโอนทรัพย์สินคงค้างภายหลังจดทะเบียนเลิกกองทุนรวมแล้วให้แก่สํานักงาน(8) ดําเนินการอื่นใดเท่าที่จําเป็นเพื่อให้การชําระบัญชีเสร็จสิ้นในการจําหน่ายทรัพย์สินของกองทุนรวมตาม (2) ผู้ชําระบัญชีสามารถมอบหมายให้บริษัทจัดการเป็นผู้ดําเนินการ และในกรณีที่มีเหตุจําเป็นและสมควรทําให้ไม่สามารถจําหน่ายทรัพย์สินของกองทุนรวมได้ ให้ผู้ชําระบัญชี บริษัทจัดการและผู้ดูแลผลประโยชน์ของกองทุนรวมนั้นร่วมกันพิจารณาดําเนินการเกี่ยวกับทรัพย์สินดังกล่าวตามที่เห็นสมควร โดยต้องคํานึงถึงผลประโยชน์ที่กองทุนรวมจะได้รับเป็นสําคัญข้อ 7 ให้ผู้ชําระบัญชีฝากทรัพย์สินของกองทุนรวมไว้กับผู้ดูแลผลประโยชน์ของกองทุนรวมนั้น โดยผู้ชําระบัญชีเป็นผู้สั่งรับและจ่ายทรัพย์สินดังกล่าวข้อ 8 ภายใน 5 วันทําการนับแต่วันที่ผู้ชําระบัญชีได้รับมอบบัญชีและเอกสารหลักฐานของกองทุนรวมตามข้อ 5(1) ให้ผู้ชําระบัญชีดําเนินการดังต่อไปนี้(1) แจ้งเป็นหนังสือให้เจ้าหนี้ของกองทุนรวมยื่นคําทวงหนี้แก่ผู้ชําระบัญชีภายใน10 วันทําการนับแต่วันที่เจ้าหนี้ได้รับหนังสือดังกล่าว(2) แจ้งเป็นหนังสือให้ลูกหนี้ของกองทุนรวมชําระหนี้แก่ผู้ชําระบัญชีภายในเวลาอันควรและติดตามทวงถามให้ชําระหนี้ตามสมควรแก่กรณี โดยต้องคํานึงถึงผลประโยชน์ที่กองทุนรวมจะได้รับเป็นสําคัญการจัดส่งหนังสือตามวรรคหนึ่ง ให้ผู้ชําระบัญชีจัดส่งทางไปรษณีย์ลงทะเบียนตอบรับ หรือโดยวิธีอื่นใดที่มีหลักฐานการตอบรับข้อ 9( ให้ผู้ชําระบัญชีดําเนินการดังต่อไปนี้ให้เสร็จสิ้นภายใน 90 วันนับแต่วันเลิกกองทุนรวม(1) จัดส่งสําเนาเอกสารที่แสดงถึงจํานวนเงินหรือทรัพย์สินต่อหน่วยลงทุนที่จ่ายคืนผู้ถือหน่วยลงทุนโดยจัดส่งให้แก่ผู้ถือหน่วยลงทุนไม่ช้ากว่าวันที่จัดส่งเงินหรือทรัพย์สินตามข้อ 6(4) (2) จัดส่งสําเนางบการเงินให้แก่ผู้ถือหน่วยลงทุนหรือเผยแพร่บนเว็บไซต์ของบริษัทจัดการภายใน 45 วันนับแต่วันจัดส่งเงินหรือทรัพย์สินงวดสุดท้ายให้แก่ผู้ถือหน่วยลงทุนงบการเงินตาม (2) วรรคหนึ่ง ต้องเป็นงบการเงินโดยครบถ้วนดังนี้ สําหรับระยะเวลานับแต่วันเลิกกองทุนรวมจนถึงระยะเวลาไม่เกิน 5 วันทําการก่อนวันจัดส่งเงินหรือทรัพย์สินงวดสุดท้ายให้แก่ผู้ถือหน่วยลงทุน และต้องผ่านการตรวจสอบและแสดงความเห็นจากผู้สอบบัญชีที่ได้รับความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน(ก) งบรายรับและรายจ่าย(ข) งบรายได้และค่าใช้จ่าย (ค) งบแสดงส่วนของผู้ถือหน่วยลงทุนการจัดส่งสําเนางบการเงินสําหรับกองทุนรวมที่บริษัทจัดการได้แบ่งและจัดส่งเงินหรือทรัพย์สินทั้งหมดให้แก่ผู้ถือหน่วยลงทุนแล้วภายในวันเลิกกองทุนรวม ให้ใช้งบการเงินสําหรับข้อมูล ณ วันเลิกกองทุนรวมแทนในกรณีที่มีเหตุจําเป็นและสมควร สํานักงานอาจพิจารณาผ่อนผันกําหนดเวลาการปฏิบัติตามวรรคหนึ่งได้ ในกรณีที่ผู้ชําระบัญชีได้รับการผ่อนผันตามวรรคสองจากสํานักงาน สํานักงานอาจสั่งให้ผู้ชําระบัญชีดําเนินการอย่างหนึ่งอย่างใดเพื่อเร่งรัดการชําระบัญชีตามที่เห็นสมควรมิให้นําระยะเวลาการดําเนินการตามวรรคหนึ่ง มาใช้กับการชําระบัญชีของกองทุนรวมในกรณีดังต่อไปนี้(1) กรณีที่บริษัทจัดการบันทึกมูลค่าตราสารหนี้หรือสิทธิเรียกร้องของกองทุนรวมเป็นศูนย์เมื่อมีการผิดนัดชําระหนี้หรือมีพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ หรือกรณีที่ปรากฏข้อเท็จจริงที่บริษัทจัดการพิจารณาแล้วเห็นว่าตราสารที่ลงทุนนั้นประสบปัญหาขาดสภาพคล่องหรือไม่สามารถจําหน่ายได้ด้วยราคาที่สมเหตุสมผล(2) กรณีผู้ถือหน่วยลงทุนไม่ยื่นเช็คแก่ธนาคารเพื่อให้ใช้เงินตามเช็คที่ได้รับภายใน 90 วันนับแต่วันเลิกกองทุนรวม(3) กรณีที่ผู้ชําระบัญชีต้องดําเนินการวางทรัพย์ (4) กรณีที่ผู้ชําระบัญชีได้รับมติเสียงข้างมากจากที่ประชุมผู้ถือหน่วยลงทุนให้ขยายระยะเวลาการดําเนินการตามที่กําหนดในวรรคหนึ่ง เมื่อปรากฏข้อเท็จจริงที่ผู้ชําระบัญชี บริษัทจัดการ และผู้ดูแลผลประโยชน์ของกองทุนรวมนั้น ร่วมกันพิจารณาแล้วเห็นว่าตราสารที่ลงทุนนั้นประสบปัญหาขาดสภาพคล่องหรือไม่สามารถจําหน่ายได้ด้วยราคาที่สมเหตุสมผล ทั้งนี้ ในการขอมติและการจัดประชุมของผู้ถือหน่วยลงทุน ให้นําความในประกาศคณะกรรมการกํากับตลาดทุนเกี่ยวกับการขอมติและการจัดประชุมของผู้ถือหน่วยลงทุน มาบังคับใช้โดยอนุโลมข้อ 9/1( ให้ผู้ชําระบัญชีเปิดเผยรายงานและความคืบหน้าในการชําระบัญชีให้ผู้ถือหน่วยลงทุนทราบเป็นรายเดือนโดยไม่ชักช้าจนกว่าการชําระบัญชีจะเสร็จสิ้นบนเว็บไซต์ของบริษัทจัดการในกรณีที่เป็นกองทุนรวมที่บริษัทจัดการมีการดําเนินการตามข้อ 9 วรรคสี่ (1) หากผู้ชําระบัญชีไม่สามารถดําเนินการชําระบัญชีให้แล้วเสร็จได้ภายใน 1 ปีนับแต่วันเลิกกองทุน ให้ผู้ชําระบัญชีจัดส่งรายงานและความคืบหน้าในการชําระบัญชีให้สํานักงานทราบเป็นรายเดือนโดยไม่ชักช้าด้วยวิธีการทางอิเล็กทรอนิกส์ จนกว่าการชําระบัญชีจะเสร็จสิ้น การดําเนินการตามวรรคหนึ่งให้เป็นไปตามหลักเกณฑ์ วิธีการ เงื่อนไข และเงื่อนเวลาที่สํานักงานประกาศกําหนดไว้บนเว็บไซต์ของสํานักงาน ให้คําว่า "วิธีการทางอิเล็กทรอนิกส์" ตามวรรคสอง หมายความว่า ช่องทางในระบบอิเล็กทรอนิกส์ที่สํานักงานจัดไว้สําหรับการส่งรายงานตามประกาศนี้ข้อ 10( ในกรณีที่ต้องมีการวางทรัพย์ตามข้อ 6(5) ให้ผู้ชําระบัญชีวางเงินหรือทรัพย์สินตามจํานวนหนี้หรือจํานวนเงินตามเช็ค แล้วแต่กรณี ณ สํานักงานวางทรัพย์ และแจ้งเป็นหนังสือโดยทางไปรษณีย์ลงทะเบียนตอบรับหรือโดยวิธีอื่นที่มีหลักฐานการตอบรับเพื่อให้เจ้าหนี้หรือผู้ถือหน่วยลงทุนทราบถึงการวางทรัพย์ ทั้งนี้ ภายใน 1 ปีนับแต่วันที่ได้จัดส่งเงินหรือทรัพย์สินงวดสุดท้ายให้แก่ผู้ถือหน่วยลงทุนผู้ชําระบัญชีต้องดําเนินการใด ๆ ตามความจําเป็นเพื่อให้สํานักงานเป็นผู้มีสิทธิถอนเงินหรือทรัพย์สินที่วางไว้ซึ่งเจ้าหนี้หรือผู้ถือหน่วยลงทุนมิได้เรียกเอาภายใน 10 ปีนับแต่วันที่ได้รับคําบอกกล่าวการวางทรัพย์ ในฐานะที่เป็นทรัพย์สินคงค้างของกองทุนรวมข้อ 11 ให้การชําระบัญชีเสร็จสิ้นเมื่อผู้ชําระบัญชีดําเนินการจัดส่งเอกสารตามข้อ 9และวางทรัพย์ตามข้อ 10 (ถ้ามี) ครบถ้วนแล้วข้อ 12 ให้ผู้ชําระบัญชียื่นคําขอจดทะเบียนเลิกกองทุนรวมพร้อมทั้งจัดส่งรายงานผลการชําระบัญชีต่อสํานักงานตามแบบที่จัดไว้ในระบบงานอิเล็กทรอนิกส์ของสํานักงานภายใน30 วันนับแต่วันที่การชําระบัญชีเสร็จสิ้นข้อ 13 ในกรณีที่ผู้ชําระบัญชีไม่สามารถปฏิบัติหน้าที่ไม่ว่าด้วยเหตุใดก็ตามให้ผู้ชําระบัญชีส่งมอบรายงานการชําระบัญชีเท่าที่ได้ดําเนินการไปแล้วพร้อมทั้งเอกสารหลักฐานต่าง ๆ ของกองทุนรวมให้บริษัทจัดการทันที และให้บริษัทจัดการดําเนินการดังต่อไปนี้(1) แต่งตั้งผู้ชําระบัญชีรายใหม่เพื่อปฏิบัติหน้าที่แทนภายใน 10 วันทําการนับแต่วันที่ได้รับแจ้งจากผู้ชําระบัญชีรายเดิมว่าไม่สามารถปฏิบัติหน้าที่ได้(2)( แจ้งการแต่งตั้งผู้ชําระบัญชีรายใหม่ ตามหลักเกณฑ์ดังนี้(ก) กรณีกองทุนรวมอสังหาริมทรัพย์ กองทุนรวมโครงสร้างพื้นฐาน และกองทุนรวมคาร์บอน ให้มีหนังสือแจ้งการแต่งตั้งให้สํานักงานทราบ(ข) กรณีกองทุนรวมอื่นนอกเหนือจากกองทุนรวมตาม (ก) ให้แจ้งต่อสํานักงานผ่านระบบที่จัดไว้บนเว็บไซต์ของสํานักงาน(3) ส่งมอบเอกสารหลักฐานต่าง ๆ ของกองทุนรวมและรายงานการชําระบัญชีเท่าที่ได้ดําเนินการไปแล้วให้แก่ผู้ชําระบัญชีรายใหม่ภายใน 5 วันทําการนับแต่วันแต่งตั้งผู้ชําระบัญชีรายใหม่ ในกรณีที่มีเหตุจําเป็นและสมควร สํานักงานอาจพิจารณาผ่อนผันกําหนดเวลาการปฏิบัติตามวรรคหนึ่งได้ข้อ 14 ให้ผู้ที่ประสงค์จะได้รับการผ่อนผันตามข้อ 5 ข้อ 9 และข้อ 13 ยื่นคําขอต่อสํานักงาน พร้อมทั้งเอกสารหลักฐานประกอบคําขอผ่อนผันตามที่ระบุในคู่มือสําหรับประชาชนให้สํานักงานพิจารณาคําขอผ่อนผันให้แล้วเสร็จภายใน 60 วันนับแต่วันที่สํานักงานได้รับเอกสารหลักฐานที่ถูกต้องครบถ้วนตามคู่มือสําหรับประชาชนข้อ 15 เมื่อสํานักงานรับจดทะเบียนเลิกกองทุนรวมแล้ว ให้ผู้ชําระบัญชีจัดส่งสําเนาเอกสารแสดงการรับจดทะเบียนดังกล่าวให้แก่บริษัทจัดการและผู้ดูแลผลประโยชน์ และส่งมอบบัญชีและเอกสารหลักฐานทั้งหมดของกองทุนรวมให้แก่บริษัทจัดการเก็บรักษาเป็นระยะเวลาไม่น้อยกว่า10 ปีนับแต่วันจดทะเบียนเลิกกองทุนรวมข้อ 16 ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุน ที่ ทน. 76/2552 เรื่อง หลักเกณฑ์ เงื่อนไข และวิธีการชําระบัญชีของกองทุนรวมลงวันที่ 3 สิงหาคม พ.ศ. 2552 และที่แก้ไขเพิ่มเติม ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่งและหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ 17 ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2562 เป็นต้นไปประกาศ ณ วันที่ 9 เมษายน พ.ศ. 2562(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน